पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड क्षेत्र के प्रमुख गोरौल स्टेशन बाजार में आज फिर दो लोगों की संदेहास्पद मौत हुई। पिछले 20 दिनों के भीतर इस बाजार के कोई 13 लोगों की मौत हो चुकी है। इनमें से मात्र 3 का कोरोना से हुई मौत का कारण बताया जाता है। लेकिन इस कारण यहां व्याप्त दहशत थमने का नाम नहीं ले रहा है। आज मरने वालों में गोरौल बाजार के प्रमुख व्यवसायी एवं समाजसेवी रघुवीर साह हैं। जानकारी अनुसार इन सबों के मरने का वजह जो भी हो लेकिन मरने वाले सभी सांस लेने में परेशानी से दम घुटने के कारण मरे हैं। इस बीच बीडीओ ने कहा है कि गोरौल बाजार एवं निकटवर्ती क्षेत्र को कोरोना संवेदनशील मानकर कल से एहतियाती कई कदम उठाए जायेंगे। जानकारी अनुसार बुधवार को गोरौल पीएचसी के कोरोना जांच में एक भी कोरोना संक्रमित तो नहीं मिला।
लेकिन कोरोना संक्रमित या फिर संदेहास्पद मौत के लिये प्रखंड क्षेत्र में चर्चित प्रमुख गोरौल बाजार से आज फिर दो अर्थियां निकली। इनमें गोरौल बाजार के समाजसेवी एवं प्रमुख व्यवसायी, गैस के कारोबारी दीपू साह के पिता रघुबीर साह की संदेहास्पद मौत हो गई। इससे लोग सकते में आ गये। जानकारी अनुसार आज इन्हें सांस लेने में परेशानी हुई तो परिजनों ने गोरौल पीएचसी का सहारा लिया जहां एकमात्र ऑक्सीजन सिलेंडर था जिसे लगाकर गम्भीर हालत में पीएमसीएच भेज दिया गया। लेकिन रास्ते में ही ये दम तोड़ दिये। इसके पूर्व भी हुई यहां मौत में से अधिकांश को दम घुटने की शिकायत थी। लेकिन यहां हो रही इन संदेहास्पद मौत के कारण का अब तक पता नहीं चल पाया है जिससे क्षेत्र के लोग भयाक्रांत हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn